b"\n_START_ARTICLE_\nPala\xc4\x8da kraljevega sodi\xc5\xa1\xc4\x8da, Santiago\n_START_SECTION_\nZgodovina\n_START_PARAGRAPH_\nPala\xc4\x8da stoji v delu mesta, ki ga je zasnoval Pedro de Valdivia, to je Plaza de Armas v Santiagu. Po njegovi smrti je bila parcela razdeljena: del je bil uporabljen za gradnjo guvernerjevega prebivali\xc5\xa1\xc4\x8da - kjer je trenutno Glavna po\xc5\xa1ta \xc4\x8cila - drugi del pa se je kasneje uporabil za gradnjo kraljevega sodi\xc5\xa1\xc4\x8da in kolonialnega sveta - kjer trenutno deluje ob\xc4\x8dina Santiago._NEWLINE_Ko je bilo kraljevo sodi\xc5\xa1\xc4\x8de name\xc5\xa1\xc4\x8deno v Santiagu leta 1609, je delovalo v stavbi na sedanji lokaciji pala\xc4\x8de. Vendar sta potresa leta 1647 in 1730, ter poplave reke Mapocho, postopoma poslab\xc5\xa1ali stavbo. Leta 1808 je bila pala\xc4\x8da odprta v neoklasicisti\xc4\x8dnem slogu, ki sta jo med letoma 1804 in 1808 zgradila Juan Jos\xc3\xa9 de Goycolea in Teresa Za\xc3\xb1artu Barrenechea._NEWLINE_Ob za\xc4\x8detku neodvisnosti je stavba postala sredi\xc5\xa1\xc4\x8de takratnih politi\xc4\x8dnih dogodkov: bila je sede\xc5\xbe prvega nacionalnega kongresa leta 1811 in vladna hi\xc5\xa1a v \xc4\x8dasu Patria Vieja (stara o\xc4\x8detnjava - \xc4\x8dasovno obdobje v zgodovini \xc4\x8cila med prvo vlado hunte 18. septembra 1810 in katastrofo Rancagua 1. oktober 1814) med leti 1812 in 1814. V obdobju \xc5\xa1panske rekonkviste je bila ponovno sede\xc5\xbe kraljevega sodi\xc5\xa1\xc4\x8da. _NEWLINE_Leta 1818 je bila pala\xc4\x8da uradno dolo\xc4\x8dena kot vladna hi\xc5\xa1a Bernarda O'Higginsa, ki jo je imenoval\xc2\xa0\xc2\xbbPala\xc4\x8da neodvisnosti\xc2\xab. Ta stavba je bila uporabljena kot dom predsednika in sede\xc5\xbea dr\xc5\xbeavnih ministrstev in drugih javnih uradov do konca prve vlade Manuela Bulnesa._NEWLINE_17. aprila 1845 je predsednik Bulnes izdal odlok, ki odreja gradnjo pala\xc4\x8de de La Modene v Santiagu, ki jo je zasnoval Joaqu\xc3\xadn Toesco v pozne 18. stoletju in je slu\xc5\xbeila vladi, kot so ministrstva in pisarne, ki so obstajale v nekdanji predsedni\xc5\xa1ki pala\xc4\x8di, ko do opravljali popravila in prilagoditve, potrebne zaradi slabega stanja in neudobja. Selitev po delih se je kon\xc4\x8dala leta 1846. _NEWLINE_Med letoma 1847 in 1929 je bila v pala\xc4\x8di ob\xc4\x8dina Santiago, kasneje pa je bila uporabljena kot servis po\xc5\xa1te (Servicio de Correos y Tel\xc3\xa9grafos) do leta 1978._NEWLINE_1. decembra 1969 je zaradi svojih zgodovinskih in arhitekturnih zaslug progla\xc5\xa1ena za narodni spomenik. Leta kasneje je bil vanjo preme\xc5\xa1\xc4\x8den Narodni zgodovinski muzej. Pala\xc4\x8do so obnovili med letoma 1978 in 1982 v prvotnih zna\xc4\x8dilnostih.\n_START_SECTION_\nV filmu\n_START_PARAGRAPH_\nBila je del scenarija \xc4\x8dilske miniserije Heroes: Slava ima svojo ceno (H\xc3\xa9roes: La gloria tiene su precio). Tu je bil posnet spor med Manuelom Rodr\xc3\xadguezom Erdo\xc3\xadzom in Bernardom O'Higginsom. Rodriguez je trdil, da je bila smrt Juana Jos\xc3\xa9ja Carrere in Luisa Carrere po ukazu lo\xc5\xbee Lautaro, katere \xc4\x8dlan je bil O'higgins.\n_START_SECTION_\n\xc4\x8cilski narodni zgodovinski muzej\n_START_PARAGRAPH_\n\xc4\x8cilski narodni zgodovinski muzej (\xc5\xa1pansko Museo Hist\xc3\xb3rico Nacional) je v pala\xc4\x8di Kraljevega sodi\xc5\xa1\xc4\x8da v Santiagu na Plaza de Armas. Institucija je bila ustanovljena 2. maja 1911, in je sestavljena iz starih prostorov nekdanje pala\xc4\x8de, ki se uporabljajo kot razstavni prostori. Zbirko sestavljajo predmeti vsakdanjega \xc5\xbeivljenja iz \xc4\x8cila, kot so obla\xc4\x8dila, \xc5\xa1ivalni stroji, pohi\xc5\xa1tvo in drugi okrasni in funkcionalni predmeti."